Jeesus astus sisse põlatud mehe juurde, et jääda öömajale. Küllap leidis Ta sealt rikka mehe eluaseme, kuid Ta leidis muudki - patukahetsuse, meeleparanduse ja usu. Need mõisted ei käi tingimata koos vaesusega, nagu tihti ekslikult arvatakse. Vaesus ja õiglus ning rikkus ja ebaõiglus ei ole sünonüümid. Oluline on südamemeelsus ja ususügavus. Täna on sellele kojale tulnud pääste, sest ka tema on Aabrahami  poeg. Sest inimese Poeg on tulnud otsima ja päästma kadunut, ütleb Jeesus. Sakkeus oli kahtlemata olnud kadunud hing, kuid osutus Jee-suse poolt ülesleituks.